                             højesterets dom
                        afsagt onsdag den 8. september 2010
sag 343/2007
(2. afdeling)
gerresheimer vaerloese a/s (tidligere superfos pharma pack a/s)
(advokat torben bondrop)
mod
emballator växjöplast ab
(advokat michael grønbech)
i tidligere instans er afsagt dom af sø- og handelsretten den 31. maj 2007.
i pådømmelsen har deltaget fem dommere: per sørensen, per walsøe, asbjørn jensen,
vibeke rønne og hanne schmidt.
påstande
appellanten, gerresheimer vaerloese a/s, har gentaget sine påstande.
indstævnte, emballator växjöplast ab, har påstået stadfæstelse, subsidiært betaling af et
mindre beløb end det påstævnte, dog ikke over 70.000 eur.
emballator har ikke indsigelser mod den talmæssige opgørelse af erstatningskravet eller prin-
cipperne heri.
anbringender
emballator har til støtte for sin subsidiære påstand gjort gældende bl.a., at superfos kunne
have begrænset sit tab ved ikke at tilbagekalde alle de beholdere med medicin, der kunne
være forsynet med låg med fejl, og i stedet have tilbudt kunderne ombytning af beholdere, der
var vanskelige at åbne. tabet kunne også være reduceret, hvis superfos og novo havde sørget
                                               - 2 -
for, at emballators leverancer af låg fra den nye maskine ikke var blevet blandet sammen med
låg fra tidligere leverancer.
gerresheimer har hertil anført, at der var tale om receptpligtig diabetesmedicin, der skal tages
på bestemte tidspunkter, og hvor der ved manglende indtagelse kan være en lille risiko for
syreforgiftning. det var uacceptabelt at udlevere medicin i beholdere, der eventuelt ikke
kunne åbnes. det var derfor nødvendigt at tilbagekalde alle de færdigpakkede beholdere, der
kunne være forsynet med defekte låg. tilbagekaldelsen kunne i øvrigt have fået et mindre
omfang, hvis emballator havde fundet årsagen til manglen på et tidligere tidspunkt.
supplerende sagsfremstilling
i en telefax af 30. august 2000 fra per alexandersson, emballator, til superfos hedder det:
       ”…
       ärende/subject:        reklamation novo
       hej!
       med anledning av stöbefinner på kapsyler sända till novo nordisk ksc4131.
       vi har sökt i batch ksc 4132 och hittat några fler av dessa kapsler liknande de som
       novo nordisk sänt över till oss. vi har mätt upp öppningskraften på de vi hittat hos oss,
       kavitetsnr 30, 33 och 36.
       vid uppmätningen har vi inte sett att det krävs större öppningskraft för dessa kapsyler
       med stöbefinner än mot normala kapsyler. man kan använda kapsylerna utan att befara
       att man inte skulle få upp det påskuvade locket på en burk.
       vi undersöker vidare vad felet beror av och söker en korrigerande åtgärd under pågå-
       ende produktion. felet är endast upptäckt i verktyget med kavitetsnr 25-36. omfattnin-
       gen på problemet är därför liten. vi och ni har inte heller funnit felet på alla insatser
       utan företrädesvis på kavitet 27, 30, 33 och 36.
       vi återkommer när vi vet vad felet beror på.
       …”
af et referat af et møde den 7. september 2000 (og ikke den 11. september 2000 som angivet i
sø- og handelsrettens dom) med deltagelse af repræsentanter for emballator, superfos og
novo fremgår det bl.a.:
       ”dagsorden:
                                        - 3 -
…
       2. problemstilling:
                a. hvilke problemer har vi?
                b. årsager til problemerne?
…
ad. 2.a.
mødet er blevet arrangeret på opfordring af novo nordisk (nn), da nn oplever pro-
blemer med emballator växjöplast’s (ev) låg under monteringen i england og den ef-
terfølgende afskruning. det drejer sig om låg til duma 28-908/909 15 ml, hvor batch
ksc4129 og ksc4131 findes i england og batch ksc4130 (frigivet) og ksc4132
(ikke frigivet) findes på lager hos hhv. nn og ev.
problemerne observeres første gang, da man pakker med låg batch ksc4129, hvorefter
man skifter til låg batch ksc4131. derefter finder man ud af, at batch ksc4131 har
samme problemer som batch ksc4129. herefter skiftes til låg batch jscacsb, som er
produceret tidligere end ksc4129 – ksc4132, og her observeres ingen problemer.
ad. 2.b.
nn undersøger hvad årsagen til problemet kan være og ved at kikke alle fire batch
igennem erfarer nn, at der er støbefinner imellem forseglingstapperne = støbefinner
ved brydetapper. nn erfarer videre, at støbefinnerne ses på de kapsler, som er produce-
ret på form 3. ev har ikke relatreret problemet til form 3 (cavitet 25 –36) og ser nok
mest problemet som værende kosmetisk i første omgang.
ev laver proceskontrol på 20 emner pr. time og observerer, at emnerne holder de fast-
satte grænser for öppningdkraft. i slutkontrollen, som udføres en gang pr. døgn på 1
skud, har ev ikke konstateret noget usædvanligt. ev har dog fundet 9 ”flash of the cap”
+ 2 ”loose..” hvilket tilsammen giver 11 mod grænsen på 14. de 9 flash bidrager der-
med pænt til at nærme sig ”acceptance number per defects”. men da tallet er indenfor
specifikations- grænsen har ev ikke reageret. superfos pharms pack (spp) foretager
ingen form for kontrol af lågene. nn laver indgangskontrol på pds prøverne fra ev
men har ikke observeret noget usædvanligt ved kontrollen, hvorfor 2 batch er gået vi-
dere til produktion i england.
uanset diverse målinger blev nn, sp og ev enige om, at der er noget galt og lågene
ikke ser ud som de bør se ud. lågene bør leveres uden støbefinner mellem brydetap-
perne, blev alle hurtigt enige om. ev opfatter ikke længere problemet som kosmetisk
men kan se, det har en væsentlig funktionsmæssig betydning.
…
ad. 4.a.
på mødet taler vi om, hvordan vi kan anvende de producerede låg uden at bruge dem fra
form 3. hvis ev har fuldstændig batch- og formsporing vil en sortering være mulig.
men da ev ikke skelner om et låg er produceret fra form 2 eller 3, er denne mulighed
desværre udelukket, med mindre der foretages en 100% manuel kontrol/sortering af
batch ksc4130 og ksc4132. ev undersøger hvor mange låg i batch ksc4130 og
ksc4132, som er fra form 2 og hvor mange, der er fra form 3.
                                               - 4 -
      nn har leveret 3 skud fra alle 12 caviteter af batch ksc 4130 og ksc 4132, som ev
      måler afskruningsmomentet på og giver svar mandag den 11. september 2000. nn sen-
      der 3 skud fra låg batch ksc 4129 og ksc 4131 til sp som sender dem videre til ev,
      først i uge 37 (er sket) og ev måler afdrejningsmomentet straks og giver svar til nn.
      formålet med målingen er at se, om de overholder ssp’s produktspecifikation for
      ”opening force to brake the te”.
      …
      konklusion:
      nn afventer måleresultater for batch ksc 4129, ksc4130, ksc4131 og ksc4132,
      som er foretaget på 3 skud fra alle 12 caviteter fra form 3. resultaterne er lovet i uge 37.
      nn, spp og ev er enige om, at uanset måleresultaterne for afskruningsmomentet for
      batch ksc 4129, ksc 4130, ksc 4131 og ksc 4132, så er lågene ikke som de bør
      være, og en løsning må findes, så nn ikke modtager fejlbehæftede låg en anden gang.
      hermed erkender ev, at fejlen er deres.
      når måleresultaterne foreligger vil der blive taget yderligere stilling til, hvad sagens
      gang skal og afskruningsmomentets niveau vil blive evalueret.”
i e-mail af 24. oktober 2000 fra per alexandersson, emballator, til niels düring, superfos,
hedder det bl.a.:
      ”vi har under dagen idag sökt och funnit en trolig orsak till att nn har funnit så många
      svåröppnade kapsyler.
      monteringsmaskinen har tryckt ihop inner och ytterdel så hårt att mothåll och hakar
      delvis har skadats. det gör att barnsäkerhetsfunktionen är delvis eliminerad. vid vår
      första kontroll är c:a 5% av monterade kapsyler behäftade med detta fel. felet finns en-
      dast på artikel 908ce/909 2829d-2000 monterade i vår nya monteringsmaskin som togs
      i bruk 14 februari 2000.
      artiklar som har dessicant monterad har vi monterat i en annan monteringsmaskin och
      berörs ej av detta problem, ej heller 3829-2000 (910/911) har detta felet.
      vi kommer at justera felet i monteringsmaskinen idag och imorgon. därefter kontrolle-
      ras utfallet. parallellt kommer vi att utarbeta en rutin för att kontrollera att vi inte uppre-
      par dette fel igen.
      vi har spärrat samtliga monterade kapsyler på lager i växjö.
      var vänlig identifiera vilka batcher och volymer som ni har hos er och hos era kunder
      för artikel 2829d-2000. vi rekommenderar att ni spärrar gods med batchdatering efter
      000214.
      det kommer troligtvis att uppstå et stort leveransbehov till er och vi har redan imorgon
      ökat på personalsidan för att kunne tillmötesgå det ökade leveransbehovet.
      vi är mycket ledsna för det uppkomna problemet og hoppas att vi på ett konstruktivt
      sätt kommer att ta oss igenom situationen.”
                                               - 5 -
af et referat af 3. november 2000 af et møde den 31. oktober 2000 fremgår bl.a.:
      ”deltagere i mødet:
      emballator växjöplast:         superfos pharma pack:               novo nordisk:
      lennart burde                  niels düring                        jane møller mortensen
      arne wiréhn                    janne jaworski                      birgit schultz
      bo nilsson                     lars reenberg                       lone berner
      per alexandersson                                                  morten stenkilde
                                                                         helle tandrup
      1.       redegørelse fra superfos pharma pack/emballator växjöplast ved niels düring
      problemets opståen:
      novo nordisk gjorde superfos pharma plast opmærksom på at der kunne være proble-
      mer med børnesikringen på kapsler til 15 ml duma beholder, efter at novo nordisk
      havde udført en brugertest på 1600 beholdere. se mail dateret 23.okt 2000 fra novo
      nordisk. bilag 2.
      emballator växjöplast fandt på baggrund af dette ud af at samlemaskinen var forkert
      indstillet. inderkapslen er blevet trykket 1mm for dybt ned i yderkapslen, og har derved
      deformeret børnesikringsfunktinen på 1-1,6% af kapslerne.
      teknisk beskrivelse af problemet fra superfos pharma pack og emballator växjöplast.
      mulige årsager til problemet og evaluering af mulige årsager:
      der har ikke været foretaget en validering af denne parameter inden ibrugtagning af
      samlemaskinen den 14 feb. 2000.
      denne parameter har vist sig at være meget væsentlig, da der sker deformering af bør-
      nesikringen ved indstilling af en forkert højde, når inder- og yderkapsel skal trykkes
      sammen til den samlede kapsel.
      emballator växjöplast har udført test på kapslerne ved at tage 100 kapsler ud fra 4
      batch, de er samlet efter den 14. feb. 2000. kapslerne er blevet skilt ad og inder- og
      yderkapsel er blevet undersøgt for deformiteter ved børnesikring.
      resultatet af denne test viste at 1,5% af kapslerne er svær deformerede, heraf vil 1%
      ikke vil kunne skrues af beholderne.
      problemets omfang:
      involverede kapsel batch ksc4129, ksc4131, jscacsb, jscacsc, jscacsd,
      ksc4130, ksc4132.
      de 5 batch ud af de 7 batch benyttet i færdige pakke ordre.
      pakkeordrer med nogle af de involverede kapselbatches er allerede frigivet fra novo
      nordisk.
      novo nordisk undersøger hvor langt distributionen af disse er kommet.
      emballator växjöplast bedste bud på det antal kapsler der er deformeret, er 10%, og 1-
      2% af disse vil ikke kunne åbnes eller være meget svære at åbne.
      problemets konsekvens- mht. kvaliteten af produktet og forslag til batchenes an-
      vendelse.
                                               - 6 -
       emballator växjöplast gjorde opmærksom på, at alle kapselbatch, der ikke er blevet
       samlet korrekt burde have været kasseret.
       …
       4.      konsekvens for pakkeordre pakket med de involverede låg.
       birgit schultz skitserede novo nordisk regler for at kalde de påfyldte og pakkede batch
       tilbage. (re-call)
       novo nordisk er ved at undersøge hvor batchene fysisk befinder sig i usa, canada og
       norge. dette forventes afklaret 2000-11-01 af novo nordisk.
       den 2 november 2000 er det oplyst fra logistik afdeling, site måløv, novo nordisk, at
       alle de frigivne pakninger ( 665.770) ikke er kommet på markedet, men befinder sig hos
       datterselskaberne eller er under transport.
       qa pharmaceutical site måløv har sat alle berørte produkter i karantæne, og senest
       ved udgangen af uge 45 vil der blive taget stilling til om pakningerne bliver frigivet el-
       ler kasseret.
       de umulige beholdere fra novo nordisk brugertest undersøges af superfos pharma
       pack/ emballator växjöplast.
       konklusion på denne test ved mail fra superfos 2000-11-01 blev følgende:
       batch l937 (ksc 4131) ud af 42 ”umulige” fra novo nordisk havde 15 stk. beskadiget
       børnesikring det vil sige 1,875% ud af 800 stk., heraf kunne 3 ikke åbnes, svarede til
       0,6% [rettelig 0,375 %].
       batch l922b (ksc 4129) ud 32 (2stk. manglede) ”umulige” fra novo nordisk havde 15
       stk. beskadiget børnesikring det vil sige 1,875% ud af 800 stk., heraf kunne 5 ikke åb-
       nes, svarede til 0,6 % [rettelig 0,375 %].
       resultat af denne undersøgelse er vedlagt mail dateret 2000-11-01 fra superfos.
       5.      økonomiske konsekvenser af denne afvigelse ved lone berner.
       hvis de involverede beholdere kasseres uden yderligere foranstaltninger er det løselige
       overslag for dette 27,3 mill.d.kr.
       hvis der foretages en ompakning af tabletterne i de involverede beholdere er overslaget
       9,3 mill.d.kr.”
i et brev af 2. november 2000 fra emballator til forsikringsselskabet zürich hedder det bl.a.:
       ”den 21 oktober upptäckte vi att ca 1,7% av kapsylerna har en monteringsdeformation,
       som eliminerar barnsäkerhetsfunktionen i den mening att burkarne inte går att öppna
       över huvudtaget. kunden kontaktades omedelbart och samtlige leveranser spärrades.
       emballator växjöplast ab gör löpande kontroll- och provninger både i produktion och
       vid leverans. eftersom kunden levererar till läkemedelsindustrin finns den en omfat-
                                                 - 7 -
      tande produktionskontroll specificerad av kunden. trots dessa kontroller har det lågfre-
      kventa felet inte upptäckts tidigare.
      den 31. oktober hade vi ett möte hos superfos pharma pack a/s tillsammans med en av
      ders största kunder novo nordisk.
      novo nordisk har använt 1.651.200 kapsyler och 1.582.820 burkar. burkarna har ett
      värde av 555570 dkr. kostnaderna för uppackning och ompackning är 7.804.935 dkr.
      tablettvärdet är 27,3 miljoner dkr.”
i ”kommentar til produktskada spp” udfærdiget den 18. oktober 2002 af emballator hedder
det bl.a.:
      ”kommentar till produktskada spp.
      det är viktigt att i denna fråga vara införstådd med att det finns ett antal olika förhållan-
      den som inverkar på emballagets öppningsbarhet.
           •   vilket åtdragningsmoment som använts av burkfyllaren.
           •   den tid som gått från kapsylering till öppning.
           •   konsumentens handhavande.
           •   den barnskyddande konstruktionen, som är svår för vissa.
               (där axiellt lastbehov skall utövas samtidigt med rotationsrörelse.)
           •   den friktion som uppstår mellan burk och kapsyl vid tätningsytor och i
               gängsförbandet.
           •   vridmomentet som åtgår för att bryta garantiförseglingen.
           •   eventuell felaktighet på någon av emballagets ingående delar.
      där alla utom den sista punkten har att göra med emballagets grundkonstruktion och
      handhavandet av denne.
      denna grundkonstruktion är godkänd och används alltjämt.
      det finns således många faktorer som påverkar emballagets öppningsbarhet och det är
      inte altid lätt att veta vad som i visa fall gör att konsumenten uppfattar öppnandet som
      svårt.
      novo nordisk fick indikationer från marknaden att emballaget upplevdes som svåröpp-
      nat, varpå arbete hos alla parter påbörjades för att analysera detta förhållande.
      emballator växjöplast ab utförde i denna fråga separata uppmätningar av det moment
      som åtgår för att bryta garantiförseglingen.
      i samband med dessa mätningar uppmärksammades att en liten andel av kapsylerna var
      behäftade med en defekt.
      information gällande denna defekt överfördes omedelbart till spp.
                                          - 8 -
defekten bestod i en skada på den funktoin (kapsylens medbringare) som är avsedd att
överföra moment från den yttre hättan till den inre förslutningsdelen vid öppnandet av
emballaget.
skadan uppkom i det monteringstempo som genomfördes på emballator växjöplast ab
för att sätta samman kapsylens två ingående delar. (hätta och förslutningsdel)
det stod efter utredning klart att orsdaken till att monteringsmaskinen skadade kapsy-
lerna var att den från sitt drifttagande haft en felaktig inställning.
att denna felaktiga inställning endast resulterade i en liten andel skadade kapsyler beror
på att kapsylernas medbringare endast slumpmässigt befinner sig mitt för varandra och
endast i detta läge ger upphov till skada.
evp.s uppfattning är att ca. 10% av kapsylerna viser tecken på kollision men att endast
1-2%* skadats i den omfattning att öppning av amballaget på vanligt vis i princip
omöjliggörs.
det föreligger således en stor differens mellan den ovan beskrivna skadans verkliga om-
fattning och den omfattning av sväröppnade emballage som nn gör gällande.
det är alltså på det sätt att skadan som tillförts av en felaktig montering inte står i pro-
portion till nn:s uppfattning.
svaret till denna differens finn troligen den grundkonstruktion eller det handhavande
som också inverkar på emballagets öppningsbarhet enligt ovan.
*
för att klargöra hur många av kapsylerna som var behäftade med skada genomfördes
följande kontroll.
    • hundra kapsyler från fyra olika datum togs ut för analys.
    • hättan (den yttre delen) demonterades från förslutningsdelen.
         för att se skadan är demontering nödvändig. (verktyg erfordras)
    • kapsylerna numrerades från ett till hundra.
    • en femgradig bedömningsskala upprättades.
         där skada typ ett endast är visuell och inte påverkar funktionen,
         och där skada typ fem beskriver en totalt deformerad geometri och sätter funkti-
         onen helt ur spel.
    • de fyra gånger hundra kapsylerna kontrollerades och bedömdes enligt skalan.
               dat. 000404       dat. 000517     dat. 001004 dat. 001011           antal %
bedömning löpnummer              löpnummer       löpnummer löpnummer
klass 1        53,58,98          10,25,37,91,98 20,33,38,51 10,22,33,46,47,39 18 st. 4,5
                                                                                           %
klass 2        2,6,23,36,60,94 1                 44,47          37,68              11 st. 2,75
                                                                                           %
klass 3        33,80             79              -              42,43              5 st.   1,25
                                                                                           %
klass 4        8,92              44              52,68          62                 6 st.   1,5
                                                                                           %
klass 5        -                 -               -              -                  -       -
summa          13 st.            8 st.           8 st.          11 st.             40 st. 10%
resultat:
                                                  - 9 -
       totalt är det fyrtio (40) kapsyler av fyrahundra (400) som har blivit klassade enligt be-
       dömningen vilket ger 10% av uttaget.
       det är 1,5% som är i klass 4 och bedöms som mycket deformerade och tydligt sväröpp-
       nade."
forklaringer
til brug for højesteret er der afgivet forklaring af charlotte borgensgaard, peter danielsen og
birgit schultz samt supplerende forklaring af per alexandersson og arne wiréhn.
charlotte borgensgaard har forklaret bl.a., at hun er uddannet inden for edb og har en hd i
logistik og kvalitet. hun er nu kvalitetsdirektør i gerresheimer plastic pagaging og er ansat
hos gerresheimer vaerloese a/s, som er en del af gerresheimer plastic pagaging. hun blev
ansat i april 2002, da denne sag var afsluttet.
det anførte ”aql 0,4” i pkt. 5 i kvalitetsaftalen (”børnesikringsfunktion”) betyder, at der
maksimalt må være en fejlprocent på 4 ud af 1000, da aql betyder ”acceptance quality le-
vel”. børnesikringen virker to veje. børn må ikke kunne åbne, men voksne skal kunne åbne.
der må maksimalt være 4 ud af 1000, der fejler i begge test. de anførte procenter i møderefe-
ratet af 3. november 2000 ville svare til en aql på 2,0 i stedet for 0,4, hvilket er meget højt,
idet der generelt aftales 0,25 eller 0,4 for alle kritiske funktioner. kapselsamlemaskinen er en
kritisk funktion i denne situation.
hun ved ikke, hvem der har fastsat normerne for pkt. 1-8 i kvalitetsaftalen. parterne i aftalen
er novo nordisk, duma pack og emballator växjöplast. hun har ikke de konkrete instruktio-
ner til de funktionstest, der er aftalt i kvalitetsaftalen, og ved ikke, hvordan disse funktionstest
er udført. det er almindeligt, at man ved kontrol af børnesikringsfunktionen tester med både
børn og voksne. hun ved ikke, hvor mange voksne, som ikke kan åbne lågene, der er accepta-
belt. hun tror dog ikke, at det acceptable niveau er 10 %. det er alt for højt. man tester på
voksne over 50 år.
peter danielsen har forklaret bl.a., at han er uddannet inden for shipping, og at han har taget
en akademiøkonomiuddannelse. han har arbejdet uden for danmark som salgsmand og med
plastikemballage i 17-18 år. han blev ansat af duma i september 1997 i schweiz. i 2000 var
han ansvarlig for frankrig, belgien og italien. pharmacia upjohn i italien var en kunde. virk-
somheden blev til pfizer i måske 2002.
                                               - 10 -
han blev bekendt med problemet ved de børnesikrede låg via per brix og niels düring. em-
ballator havde oplyst, at der var åbningsproblemer med op til 5 % af lågene. han havde ikke
forinden fået oplysningen fra pharmacia upjohn. han informerede dem inden for en uge,
formentlig i september måned. i forhold til pharmacia upjohn er det altid en alvorlig sag, når
der skal laves analyse af, om der skal ske ”recall” af allerede pakkede varer på lager eller alle-
rede leverede varer. der er mange enheder, og salgsprisen for det færdige produkt er høj. alt i
alt er der tale om mange penge.
”recall” er det værste, der kan ske over for en farmaceutisk kunde, da slutværdien er høj.
denne sag har helt sikkert medført et tillidstab over for pfizer. i 2000 var omsætningen på 12
mio. i dag er omsætningen på 3 mio. de var midt i en proces, hvor kunderne var ved at skifte
til deres produkt. det er meget svært at komme igen efter et recall i denne branche. omsæt-
ningen faldt efter 1 ½ år. amerikanerne skiftede til anden emballage. det tager en vis tid at
omregistrere emballage ved sundhedsmyndighederne, så det var pharmacia upjohn, der hur-
tigt traf beslutning om at vælge en anden leverandør. han modtog ikke oplysninger fra phar-
macia upjohn om, at de ikke ønskede at samarbejde længere, men dette kan ses af omsæt-
ningstallene.
birgit schultz har forklaret bl.a., at hun er uddannet farmaceut og har en ph.d. i kemi og en
mba i ledelse. de sidste 14 år har hun arbejdet hos novo, heraf de første 13 år i kvalitetsaf-
delingen, hvor hun i 2000 blev kvalitetschef. nu er hun produktionschef hos novo.
låget har to funktioner. børn må ikke kunne åbne låget, men voksne skal kunne åbne. det er
hendes beslutning, om et produkt skal frigives. de lavede en test for at få et grundlag for at
træffe beslutningen. i e-mail-korrespondancen fra den 20. oktober 2000 til den 24. oktober
2000 omtales denne anden test, som hun selv deltog i. hun er ”qualified” af lægemiddelsty-
relsen til at træffe beslutning om frigivelse. hun håber altid på, at varer kan frigives, og hun
håbede også i denne sag på, at testen ville vise, at problemet var lille. hvis ikke produktet
kunne frigives, ville det give problemer internt i selskabet og i forhold til datterselskabet.
herudover kunne det give problemer med at levere til markedet, hvilket de har pligt til, ellers
skal de kontakte myndighederne. det er meget vigtigt at have god kontakt til myndighederne.
                                              - 11 -
novo modtager ”pds” (”pre delivery samples”), som undersøges i forhold til en specifika-
tion for låg og en for dåser. først når disse prøver er tjekket, frigives hovedbatchens låg og
dåser, som så sendes direkte fra sverige til england. i denne sag opdagede de åbenbart ikke
problemet på baggrund af de modtagne ”pds”, idet de ellers ikke ville have frigivet.
per alexandersson har supplerende forklaret bl.a., at han er ansat i emballator og har været
det siden februar 1999. han er uddannet salgsingeniør.
kapslen er deres ansvar. ”te” er kraften, der skal til for at bryde sikkerhedsringen/sejlet før-
ste gang, man åbner den, uden at yderkapslen er sat på inderkapslen. der skal en kraft til at
bryde sikkerhedsringen fra inderkapslen, når kapslen ikke er monteret, og en helt anden
(større) kraft, når låget er monteret på dåsen. de måler ikke kraften, der skal til for at bryde
sikkerhedsringen, når det samlede låg er monteret på dåsen. ”aql” er de acceptable fejlklas-
ser. i produktionsspecifikationen kommer specifikationen til duma’s dåse efter produktspeci-
fikationen til låget. dette har ikke noget med emballator at gøre. produktspecifikationen in-
deholder på første side tolerancen for dåsens mål. dåse og låg samles med en tæthedsring, der
sikrer, at dåsen lukker tæt. det fremgår af denne produktspecifikations første side, at det er
duma, der er ansvarlig for børnesikringen på dåsen. iso-standarden nederst på første side er
en børnesikringstest, dvs. en test af, om børn kan åbne. det er superfos, der er ansvarlig for
disse børnesikringstest.
arne wiréhn har supplerende forklaret bl.a., at han har været ansat hos emballator siden
marts 1999. han startede som kvalitets- og miljøchef. han er uddannet ingeniør inden for ma-
skinteknik. han har haft et godt samarbejde med superfos og novo. han havde mest kontakt
med jane jaworski om krav og kvalitet. der har været problemer siden 1997 med 15 ml bøt-
terne, da det var svært at åbne dem. emballator foreslog en større dåse eller et indstiksrør,
men dette afslog superfos og novo.
de samarbejdede om specifikationerne, og hver gang de ændrede noget, gav de specifikatio-
nerne til superfos til godkendelse, så de kunne gøre deres synspunkter gældende.
børnesikringen skulle ifølge kontroloplægget kontrolleres ved, at emballator tjekkede, om de
to dele kunne løbe frit/ikke sad sammen. det var den test, man lavede. superfos vidste godt,
                                               - 12 -
at det var den test, der blev lavet. det var også den test, som novo lavede. emballator kunne
ikke lave parametre for, hvornår dåsen kunne åbnes, da der indgår andre elementer (f.eks.
dåsen), og da de kun kan garantere deres egne dele. specifikationerne går på brydningskra-
vene til inderkapslen. yderkapslen har ikke været i fokus.
den nye maskine med større kapacitet blev købt i tyskland. der blev lavet 2.000 enheder
som en test. maskinen var i orden, og produktionen virkede. herefter blev maskinen trans-
porteret til sverige, og den samme test blev lavet igen efter monteringen. man testede ud fra
specifikationerne og tjekkede, at produktionskravene blev opfyldt. først derefter blev pro-
duktionen sat i gang, og den blev kontrolleret løbende. hver dag laves den samme test. denne
maskine bliver kun anvendt til dette produkt.
da fejlen blev fundet, talte de med novo og superfos. de lavede en ”audit rapport”. det
fremgår af rapporten, at man konstaterede, at man manglede en test af låget, efter at dette var
sat på dåsen. man indførte herefter en sådan test. man testede 100 samlede dåser, som man
fik sat låg på, hvorefter man skruede lågene af.
fejlen ved maskinen bestod i, at yderkapslen blev trykket lidt for langt ned i inderkapslen. de
to kapsler blev samlet ved, at inderkapslen blev lagt i yderkapslen, og med kraft ovenfra blev
inderkapslen trykket lidt for langt ned i den ydre. den åbne del af kapslen vender opad, og
ovenfra kommer et spind og trykker ned. hvis takkerne i den indre del lå præcist mod tak-
kerne i den ydre, kunne takkerne ramme hinanden, og de blev trykket for langt ned. fejlen
blev ændret ved, at man ændrede højden i maskinen, og der blev indført en måleklods, så ma-
skinen kun kunne trykke ned til en bestemt højde. der var herefter ikke risiko for, at takkerne
ramte hinanden, selv om de var lige over hinanden.
højesterets begrundelse og resultat
højesteret tiltræder af de af sø- og handelsretten anførte grunde, at sagen skal afgøres på
grundlag af bestemmelserne i superfos pharma pack a/s’ indkøbsbetingelser.
højesteret finder det ikke godtgjort, at emballator växjöplast ab har anerkendt, at der var
mangler ved lågene, som kan begrunde erstatningsansvar.
                                               - 13 -
i e-mailen af 24. oktober 2000 til bl.a. niels düring, superfos, oplyste per alexandersson, at
emballator havde fundet en mulig årsag til, at novo nordisk a/s havde fundet så mange låg,
der var svære at åbne, idet det var konstateret, at monteringsmaskinen hos emballator havde
trykket lågets inderdel og yderdel så hårdt sammen, at modhold og hakker delvis var beskadi-
get. ved første kontrol fandtes ca. 5 % af de monterede låg behæftet med denne fejl.
på mødet den 31. oktober 2000 mellem emballator, superfos og novo blev det oplyst, at em-
ballator havde fundet ud af, at samlemaskinen var forkert indstillet, og at lågets inderkapsel
var blevet trykket for dybt ned i yderkapslen, hvorved børnesikringsfunktionen var deformeret
på 1-1,6 % af kapslerne. der blev på mødet redegjort for en test foretaget af emballator ved
udtagning af 100 låg fra hver af fire batches, der var samlet efter den 14. februar 2000. re-
sultatet af testen var, at 1,5 % af kapslerne var svært deformerede, og at 1 % ikke ville kunne
skrues af beholderne. emballators bedste bud var, at antallet af deformerede kapsler var 10 %,
og at 1-2 % ikke ville kunne åbnes eller ville være meget svære at åbne.
emballators test er den 18. oktober 2002 sammenfattende beskrevet i ”kommentar til pro-
duktskada spp”. heraf fremgår, at emballator efter en undersøgelse ved adskillelse af inder-
delen og yderdelen af 100 låg fra hver af fire forskellige batches produceret efter ibrugtag-
ningen af den ny maskine i februar 2000 fandt 40 låg (svarende til 10 %), der måtte anses be-
skadiget, herunder 1,5 %, som var meget deformeret og tydeligt svære at åbne. det fremgår af
notatet, at det efter undersøgelsen stod klart, at årsagen til, at monteringsmaskinen beskadi-
gede lågene, var, at maskinen havde haft en forkert indstilling, fra den blev sat i drift.
det lægges efter disse oplysninger til grund, at ca. 10 % af lågene var beskadiget på grund af
en fabrikationsfejl som følge af en fejlindstillet maskine hos emballator, og at ca. 1,5 % af
lågene var så beskadiget, at det var meget vanskeligt eller umuligt at åbne emballagen på
sædvanlig måde.
uanset at der i kvalitetsaftalen mellem superfos og novo, der var tiltrådt af emballator, ikke
var fastsat udtrykkelige kvalitetskrav med hensyn til åbningsfunktionen, finder højesteret –
også under hensyn til, at der var tale om produktion af emballage til medicinalindustrien – at
lågene var behæftet med fejl af en sådan karakter og i et sådant omfang, at de pågældende
                                              - 14 -
partier var mangelfulde. superfos (nu gerresheimer vaerloese a/s) er derfor berettiget til
erstatning, jf. købelovens § 43, stk. 3.
ved vurderingen af, om superfos har reklameret rettidigt over for emballator, lægger høje-
steret vægt på, at der var tale om en skjult fejl, som først viste sig, efter at lågene var monteret
på dåserne, og hvis årsag og omfang køber kun kunne have konstateret ved at adskille et stort
antal låg. inden ibrugtagningen af den nye maskine havde der ikke været problemer af denne
art ved lågene, og højesteret finder, at superfos og novo ikke havde anledning til i foråret og
sommeren 2000 at foretage yderligere undersøgelser af emballators leverancer end dem, der
blev foretaget ved modtagelsen af ”pre delivery samples”.
på denne baggrund var superfos’ reklamation, der skete i august 2000 umiddelbart efter, at
novos pakkefirma havde påpeget problemer med åbning af lågene, rettidig.
herefter er emballator erstatningsansvarlig over for superfos for det tab, der var en påregne-
lig følge af manglen ved lågene.
højesteret finder det ikke godtgjort, at superfos har tilsidesat sin tabsbegrænsningspligt, og
der er derfor ikke grundlag for at nedsætte erstatningskravet.
gerresheimers principale påstand tages herefter til følge.
i sagsomkostninger for sø- og handelsretten og højesteret skal emballator växjöplast ab
betale i alt 1.038.640 kr., som omfatter 600.000 kr. til dækning af udgift til advokat og
438.640 kr. til dækning af retsafgift.
                                      thi kendes for ret:
emballator växjöplast ab skal til gerresheimer vaerloese a/s betale 7.805.916,07 kr. med
procesrente fra den 2. oktober 2003.
i sagsomkostninger for sø- og handelsretten og højesteret skal emballator växjöplast ab
betale 1.038.640 kr. til gerresheimer vaerloese a/s.
                                            - 15 -
de idømte beløb skal betales inden 14 dage efter denne højesteretsdoms afsigelse. sagsom-
kostningsbeløbet forrentes efter rentelovens § 8 a.
